Publication: Magyar Közlöny
Issue: MK-2010-138 (Year: 2010, Number: 138)
Era: contemporary
Section: Az országgyûlési képviselõk választásáról szóló 1989. évi XXXIV. törvény (a továbbiakban: Vjt.) 3. §-a szerint
Paragraph Index: 269

(3) Az (1)–(2) bekezdés alapján teljesített adatszolgáltatás adatait kizárólag a választási kampány céljára lehet felhasználni. Egyéb célú felhasználásuk, jogosulatlan személynek, szervezetnek, más jelöltnek vagy jelölõ szervezetnek történõ átadásuk tilos. Az adatszolgáltatás adatait a szavazás napján meg kell semmisíteni, és az errõl készült jegyzõkönyvet három napon belül át kell adni az adatszolgáltatónak.” A Ve. 59. § (1) és (3) bekezdése, valamint 60. §-a szerint az ajánlószelvényekrõl másolatot készíteni tilos. Nem tekinthetõ másolatnak a jelölés érvényességének megállapítása céljából vezetett technikai nyilvántartás. Az ajánlószelvényeket, valamint a technikai nyilvántartást az illetékes választási iroda a szavazás napján megsemmisíti. A jelöltnek a be nem nyújtott ajánlószelvényeket a benyújtásukra rendelkezésre álló határidõ lejártát követõ három napon belül meg kell semmisítenie, s errõl jegyzõkönyvet kell készítenie. A jegyzõkönyvet három napon belül a választási bizottságnak át kell adni. Az OVB a hivatkozott jogszabályi rendelkezések alapján megállapítja, hogy a választói névjegyzék a szavazás napján kizárólag a választópolgárok választásra vonatkozó joga gyakorlásának biztosítására és a rendeltetésszerû joggyakorlás ellenõrzésére szolgál. A választói névjegyzék semmilyen más nyilvántartási rendszerrel nem kapcsolható össze. A szavazás titkossága Alkotmányban foglalt alapelvének, valamint a Ve. 3. §-ában meghatározott alapelveknek – különösen a szavazásban való önkéntes részvétel, illetve a jóhiszemû és rendeltetésszerû joggyakorlás elvének – súlyos sérelmét valósítja meg, ha a választási névjegyzék alapján bárki hozzáférhetõvé tesz olyan adatokat, amelyek a szavazati jogukat gyakorolt, illetõleg a szavazni jogosult, de még meg nem jelent választópolgárok személyére vonatkoznak. Ennek alapján tilalmazott minden olyan magatartás, amely bármilyen módon (telefon, egyéb távközlési eszköz stb.) az említett adatokról arra nem jogosult szerveknek, szervezeteknek, személyeknek tájékoztatást ad. Budapest, 2002. április 18. Dr. Ficzere Lajos s. k., az Országos Választási Bizottság elnöke”

Source: https://magyarkozlony.hu/hivatalos-lapok/4e7c8d460934ea618b37a5e636fa9441f498c07a/dokumentumok/8a862b863686478844b7d249cd3db711819b181d/letoltes